Document ID: 31986R0713

31986R0713
L 065/16
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 713/86 НА КОМИСИЯТА
от 6 март 1986 година
за изменение на Регламент (ЕИО) № 3143/85 относно продажбата по намалени цени на масло от интервенция, предназначено за директна консумация под формата на концентрирано масло
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 804/68 на Съвета от 27 юни 1968 г. относно общата организация на пазара на мляко и млечни продукти (1), последно изменен с Регламент (ЕИО) № 3768/85 (2), и по-специално член 6, параграф 7 от него,
като има предвид, че Регламент (ЕИО) № 3143/85 на Комисията (3), последно изменен с Регламент (ЕИО) № 3812/85 (4), установява условията за продажбата по намалени цени на масло от интервенция, предназначено за директна консумация под формата на концентрирано масло;
като има предвид, че член 5 от Регламент (ЕИО) № 3143/85 гласи, че някои вещества могат да бъдат добавени към концентрираното масло; като има предвид, че с оглед на съществуващата практика, добавянето на натриев хлорид също следва да бъде позволено; като има предвид, че максимално допустимото съдържание на ситостерол в стигмастерола, който се добавя към маслото съгласно формули I и II, посочени в същия член, следва също да бъде променено;
като има предвид, че член 5, параграф 4 от Регламент (ЕИО) № 3143/85 гласи, че опаковките на концентрираното масло трябва да съдържат определени формулировки, отпечатани по ясен и четлив начин; като има предвид, че текстът на датски език следва да бъде разширен;
като има предвид, че мерките, предвидени в настоящия регламент, са в съответствие със становището на Управителния комитет по млякото и млечните продукти;
ПРИЕ НАСТОЯЩИЯ РЕГЛАМЕНТ:
Член 1
Член 5 от Регламент (ЕИО) № 3143/85 се изменя, както следва:
1.
В параграф 1 втора алинея се заменя със следния текст:
„Въпреки това, към концентрираното масло могат да бъдат добавени максимум 2 % обезмаслено сухо мляко и/или 0,5 % лецитин (Е 322), и/или 0,75 % натриев хлорид.“
2.
Във формули I и II в параграф 2, „4 % ситостерол“ се заменя с „6 % ситостерол“.
3.
В параграф 4 първо тире се заменя със следното:
„Stege- og bagesmør“ или „stegesmør“.
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 6 март 1986 година.

Labels: 3
17